Սերգեյ Գուրենկո

**Սերգեյ Վիտալևիչ Գուրենկո** (, ), բելառուս նախկին ֆուտբոլիստ և ֆուտբոլիային մարզիչ։ Բելառուսի ազգային հավաքականի նախկին ավագ։

## Կարիերա
### Ակումբային
thumb|left|180px|Սերգեյ Գուներկոն «Լոկոմոտիվի» կազմում
Սերգեյ Գուրենկոն Բելառուսի Գրոդնո քաղաքի № 6 մանկապատանեկան մարզադպրոցի սան է։ Խաղացել է Գրոդնոյի «Նեման» ակումբում, ապա տեղափոխվել Մոսկվայի «Լոկոմոտիվ», որտեղ անցկացրել է մի քանի մրցաշրջան և գրավել իտալական «Ռոմա» ակումբի մարզիչ Ֆաբիո Կապելոյի ուշադրությունը. 1999 թվականին տեղափովել է «Ռոմա»։ Նոր ակումբում Սերգեյ Գուրենկոն թիմի կազմում տեղ գրավելու համար մրցակցել է Կաֆուի, Սամուելի, Կանդելայի ու Ալդաիրի հետ և կես տարվա ընթացքում դաշտ է դուրս եկել միայն ութ անգամ։ Արդյունքում ակումբը որոշել է Սերգեյ Գուրենկոյին վարձավճարային հիմունքներով կես տարով ուղարկել իսպանական «Սարագոսա», որտեղ նրան հաջողվել է տեղ գրավել թիմի հիմնական կազմում և հաղթել Իսպանիայի գավաթի խաղարկությունում։ Այնուհետև Սերգեյ Գուրենկոն վերադարձել է Իտալիա՝ համալրելով «Պարմա» ակումբի շարքերը, սակայն այդտեղ ևս երկար չի մնացել և տեղափոխվել է «Պյաչենցա», որտեղ նրան վերջապես հաջողվել է դառնալ հիմնական կազմի խաղացող. ակումբի կազմում նա մասնակցել է Իտալիայի առաջնության 25 հանդիպման և խփել մեկ գոլ՝ գրավելով «Միլանի» դարպասը։ Սակայն ակումբն անցել է Սերիա В, ինչի պատճառով Սերգեյ Գուրենկոն հեռացել է Իտալիայից ու վերադարձել «Լոկոմոտիվ», որի կազմում 2004 թվականին դարձել է Ռուսաստանի չեմպիոն։ Նա «Լոկոմոտիվի» երկրպագուների UnitedSouth միության կողմից ճանաչվել է 2008 թվականի մրցաշրջանի լավագույն ֆուտբոլիստ։ 2009 թվականին Սերգեյ Գուրենկոն տեղափոխվել է Մինսկի «Դինամո», որտեղ էլ ավարտել է ֆուտբոլիստի կարիերան նույն թվականին։

2014 թվականին 41-ամյա Սերգեյ Գուրենկոն Մինսկի «Պարտիզան» ակումբի կազմում մասնակցել է Բելառուսի երկրորդ լիգայի յոթ հանդիպման. իր նորամուտը նա կատարել է ապրիլի 27-ին՝ առաջին տուրի՝ «Կլեցկ» ակումբի դեմ արտագնա խաղում (3։0)։

### Հավաքականում
Բելառուսի ազգային հավաքականում իր դեբյուտը կատարել է 1994 թվականի մայիսի 25-ին՝ Ուկրաինայի հավաքականի դեմ ընկերական խաղում (1։3)։ Սահմանել է ռեկորդ Բելառուսի ազգային հավաքականում անցկացված խաղերի քանակով. ազգային թիմի կազմում նա մասնակցել է 80 հանդիպման և խփել երեք գոլ։ 2009 թվականի հոկտեմբերին Ալեքսանդր Կուլչիյը նախ կրկնել է Գուրենկոյի ռեկորդը հավաքականում անցկացրած խաղերի թվով, ապա գերազանցել այն։

### Մարզչական
Ֆուտբոլիստի կարիերան ավարտելուց անմիջապես հետո Սերգեյ Գուրենկոն նշանակվել է Մինսկի «Դինամո» ակումբի գլխավոր մարզիչ, եղել է ակումբի մարզչական շտաբի կազմում։ Սակայն մեկ տարի անց նա թողել է պաշտոնը։ Հետագայում նա գլխավորել է Ժոդինոյի «Տորպեդո ԲելԱԶ» ակումբը՝ այդ պաշտոնում մնալով երկու տարի։ 2012 թվականի օգոստոսի 31-ին նա նշանակվել է Մինսկի «Դինամոյի», սակայն շուտով կրկին լքել է ակումբը։

Որոշելով շարունակել իր մարզչական կարիերան՝ Սերգեյ Գուրենկոն վերադարձել է Ռուսաստան և ընդգրկվել «Կրասնոդարի» մարզչական շտաբի կազմում, սակայն հեռացել է Սլավոլյուբ Մուսլինի պաշտոնից ազատվելուց հետո։ 2014 թվականի փետրվարին դարձել է «Սպարտակ-Նալչիկ» ակումբի մարզիչ, նույն թվականի հուլիսին նշանակվել է «Ամկարի» ավագ մարզիչ Սլավոլյուբ Մուսլինի մարզչական շտաբում։ Հետագայում Սերգեյ Գուրենկոն Սլավոլյուբ Մուսլինի հետ տեղափոխվել է բելգիական «Ստանդարդ», որտեղ երկուսն էլ աշխատել են երեք ամիս։

## Ձեռքբերումներ
### / Բելառուս
* 15px Բելառուսի առաջնության արծաթե մեդալակիր - 2009
* 15px Բելառուսի գավաթակիր - 1992/1993

### Իսպանիա
* 15px Իսպանիայի գավաթակիր - 2000/2001

### Ռուսաստան
* 15px Ռուսաստանի չեմպիոն - 2004
* 15px Ռուսաստանի առաջնության արծաթե մեդալակիր - 1995
* 15px Ռուսաստանի առաջնության բրոնզե մեդալակիր (3) - 1998, 2005, 2006
* 15px Ռուսաստանի գավաթակիր (3) - 1995/1996, 1996/1997, 2006/2007
* 15px Ռուսաստանի գավաթի խաղարկության եզրափակչի մասնակից - 1997/1998
* 15px Ռուսաստանի սուպերգավաթակիր - 2005
* 15px Համագործակցության չեմպիոնների գավաթակիր - 2005

### Իտալիա
* 15px Իտալիայի գավաթակիր - 2001/02
* Բելառուսի տարվա ֆուտբոլիստ - 1999

## Արդյունքներն ըստ մրցաշրջանների

## Ընտանիք
Սերգեյ Գուրենկոն ամուսնացած է, ունի երկու որդի՝ Արտյոմն (ծնվել է 1994 թվականին) ու Նիկիտան (ծնվել է 1998 թվականին), և մեկ դուստր՝ Պոլինան (ծնվել է 2008 թվականին)։

## Ծանոթագրություններ

## Արտաքին հղումներ
* Ֆուտբոլիստի էջը «Դինամո» Մինսկ ֆուտբոլային ակումբի պաշտոնական կայքում 
* Профиль Ֆուտբոլիստի էջը «Լոկոմոտիվ» Մոսկվա ֆուտբոլային ակումբի պաշտոնական կայքում 
* Ելույթների վիճակագրությունը Ռուսաստանի Պրեմիեր լիգայի կայքում. [Ֆուտբոլիստի էջը «Դինամո» Մինսկ ֆուտբոլային ակումբի պաշտոնական կայքում 2003], 2004 , 2005 , 2006 , 2007 , 2008 
* Ֆուտբոլիստի էջը legioner.kulichki.com կայքում
* Ազգային հավաքականում ելույթների վիճակագրություն rsssf.com, 3 նոյեմբերի, 2006
* 
* 

Կատեգորիա:Բելառուս ֆուտբոլային մարզիչներ
Կատեգորիա:Բելառուս ֆուտբոլիստներ
Կատեգորիա:Բելառուսի հավաքականի ֆուտբոլիստներ
Կատեգորիա:Դինամո Մինսկի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Տղամարդկանց ֆուտբոլի պաշտպաններ
Կատեգորիա:Պարմայի ֆուտբոլիստներ
Կատեգորիա:Պիաչենցայի ֆուտբոլիստներ